Psychopathia Sexualis

Psychopathia Sexualis (Psychopathia del sexo) es un obra del psychiatro german Richard von Krafft-Ebing (1840-1902) publicate in 1886. Le libro era scribite con le intention de devenir un referentia legista pro medicos e judices, e anque con le intention de evitar que illo esserea legite per amateurs, pro qual ration su stilo es multo specialisate, como demonstra, inter altere, le election de un technicismo como titulo e le redaction de diverse sectiones in latino. Malgrado isto, le obra deveniva multo popular e attingeva plure editiones e traductiones.

In le prime edition de 1886, Krafft-Ebing divideva le deviationes sexual in quatro categorias:
 paradoxia, o le desiro sexual experimentate in etapes del vita equivocate, i.e. infantia o vetulessa.
 anesthesia, mancantia de desiro.
 hyperesthesia, desiro excessive.
 paresthesia, desiro sexual super un objecto erronee. Ille include hic le homosexualitate, le fetichismo, le sadismo, le masochismo, le pederastia e alteres.

Krafft-Ebing credeva que le objectivo del desiro sexual era le procreation e que qualcunque forma de desiro que non haberea isto como fin ultime era un perversion. Le violation, per exemplo, era un acto aberrante, ma non un perversion, nam ex illo poterea surger le graviditate.

Categoria:Psychiatria
Categoria:Sexologia